stanford-oval/wikipedia huggingface dataset:
Yleisurheilu kesäolympialaisissa 2008 – miesten 100 m
Tulokset > Toinen kierros

Toinen kierros juostiin 15. elokuuta. Jokaisen ryhmän kolme nopeinta juoksijaa ja niiden lisäksi nopeimman ajan juossut pääsi välieriin.
| Ryhmä | Rata | Nimi | Maa | Aika | Huomioita |
| --- | --- | --- | --- | --- | --- |
| 4 | 7 | Usain Bolt |  Jamaika | 9,92 | Q |
| 1 | 4 | Churandy Martina |  Alankomaiden Antillit | 9,99 | Q, NR |
| 2 | 6 | Richard Thompson |  Trinidad ja Tobago | 9,99 | Q |
| 5 | 7 | Asafa Powell |  Jamaika | 10,02 | Q |
| 4 | 5 | Darvis Patton |  Yhdysvallat | 10,04 | Q |
| 3 | 6 | Marc Burns |  Trinidad ja Tobago | 10,05 | Q |
| 3 | 4 | Kim Collins |  Saint Kitts ja Nevis | 10,07 | Q, SB |
| 5 | 9 | Walter Dix |  Yhdysvallat | 10,08 | Q |
| 1 | 7 | Michael Frater |  Jamaika | 10,09 | Q |
| 2 | 4 | Tyson Gay |  Yhdysvallat | 10,09 | Q |
| 4 | 4 | Francis Obikwelu |  Portugali | 10,09 | Q |
| 3 | 5 | Tyrone Edgar |  Iso-Britannia | 10,10 | Q |
| 3 | 7 | Samuel Francis |  Qatar | 10,11 | q |
| 5 | 5 | Derrick Atkins |  Bahama | 10,14 | Q |
| 4 | 8 | Jaysuma Saidy Ndure |  Norja | 10,14 |  |
| 2 | 7 | Martial Mbandjock |  Ranska | 10,16 | Q |
| 4 | 9 | Craig Pickering |  Iso-Britannia | 10,18 |  |
| 2 | 5 | Olusoji Fasuba |  Nigeria | 10,21 |  |
| 3 | 9 | Ronald Pognon |  Ranska | 10,21 |  |
| 1 | 6 | Naoki Tsukahara |  Japani | 10,23 | Q, SB |
| 5 | 4 | Daniel Bailey |  Antigua ja Barbuda | 10,23 |  |
| 3 | 8 | Matic Osovnikar |  Slovenia | 10,24 |  |
| 5 | 3 | Aziz Zakari |  Ghana | 10,24 |  |
| 2 | 2 | Andrew Hinds |  Barbados | 10,25 |  |
| 5 | 6 | Andrei Jepišin |  Venäjä | 10,25 |  |
| 4 | 6 | Obinna Metu |  Nigeria | 10,29 |  |
| 5 | 8 | Vicente de Lima |  Brasilia | 10,31 |  |
| 1 | 9 | Simeon Williamson |  Iso-Britannia | 10,32 |  |
| 2 | 2 | Jose Carlos Moreira |  Brasilia | 10,32 |  |
| 1 | 3 | Jenris Vizcaino |  Kuuba | 10,33 |  |
| 2 | 9 | Simone Collio |  Italia | 10,33 |  |
| 4 | 3 | Anson Henry |  Kanada | 10,33 |  |
| 4 | 2 | Angel David Rodriguez |  Espanja | 10,35 |  |
| 1 | 5 | Pierre Browne |  Kanada | 10,36 |  |
| 3 | 2 | Tobias Unger |  Saksa | 10,36 |  |
| 2 | 3 | Daniel Grueso |  Kolumbia | 10,37 |  |
| 3 | 3 | Nobuharu Asahara |  Japani | 10,37 |  |
| 5 | 2 | Hu Kai |  Kiina | 10,40 |  |
| 1 | 2 | Dariusz Kuc |  Puola | 10,46 |  |
| 1 | 8 | Darrel Brown |  Trinidad ja Tobago | 10,93 |  |
Tulokset > Välierät

Välierät juostiin 16. elokuuta. Kummankin ryhmän neljä nopeinta juoksijaa pääsi finaaliin.
| Ryhmä | Rata | Nimi | Maa | Aika | Huomioita |
| --- | --- | --- | --- | --- | --- |
| 1 | 7 | Usain Bolt |  Jamaika | 9,85 | Q |
| 2 | 6 | Asafa Powell |  Jamaika | 9,91 | Q |
| 2 | 7 | Richard Thompson |  Trinidad ja Tobago | 9,93 | Q, PB |
| 2 | 5 | Churandy Martina |  Alankomaiden Antillit | 9,94 | Q, NR |
| 1 | 6 | Walter Dix |  Yhdysvallat | 9,95 | Q, SB |
| 1 | 4 | Marc Burns |  Trinidad ja Tobago | 9,97 | Q, SB |
| 1 | 9 | Michael Frater |  Jamaika | 10,01 | Q |
| 2 | 4 | Darvis Patton |  Yhdysvallat | 10,03 | Q |
| 1 | 5 | Kim Collins |  Saint Kitts ja Nevis | 10,05 | SB |
| 2 | 9 | Tyson Gay |  Yhdysvallat | 10,05 |  |
| 2 | 8 | Francis Obikwelu |  Portugali | 10,10 |  |
| 1 | 2 | Derrick Atkins |  Bahama | 10,13 |  |
| 2 | 3 | Naoki Tsukahara |  Japani | 10,16 | SB |
| 1 | 8 | Tyrone Edgar |  Iso-Britannia | 10,18 |  |
| 2 | 2 | Martial Mbandjock |  Ranska | 10,18 |  |
| 1 | 3 | Samuel Francis |  Qatar | 10,20 |  |
Tulokset > Finaali

Finaali juostiin 16. elokuuta.
| Sija | Rata | Nimi | Maa | Aika | Huomioita |
| --- | --- | --- | --- | --- | --- |
| 1 | 4 | Usain Bolt |  Jamaika | 9,69 | WR |
| 2 | 5 | Richard Thompson |  Trinidad ja Tobago | 9,89 | PB |
| 3 | 6 | Walter Dix |  Yhdysvallat | 9,91 | PB |
| 4 | 9 | Churandy Martina |  Alankomaiden Antillit | 9,93 | NR |
| 5 | 7 | Asafa Powell |  Jamaika | 9,95 |  |
| 6 | 2 | Michael Frater |  Jamaika | 9,97 | PB |
| 7 | 8 | Marc Burns |  Trinidad ja Tobago | 10,01 |  |
| 8 | 3 | Darvis Patton |  Yhdysvallat | 10,03 |  |
Miesten 100 metrin juoksu olympialaisissa
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1896 | 1900 | 1904 | 1906 | 1908 | 1912 | 1920 | 1924 | 1928 | 1932 |
| 1936 | 1948 | 1952 | 1956 | 1960 | 1964 | 1968 | 1972 | 1976 | 1980 |
| 1984 | 1988 | 1992 | 1996 | 2000 | 2004 | 2008 | 2012 | 2016 | 2020 |
AFM Records

| AFM Records |
| --- | --- |

Tyylilajit:  heavy metal hard rock
Kotimaa:   Saksa
Sijainti:  Schwalmstadt
Kotisivu
Infobox OKNimi-testi OK: 
AFM Records on saksalainen metallimusiikin julkaisemiseen keskittyvä levy-yhtiö. AFM Records on julkaissut mm. U.D.O.:n, Doron, Kotipellon, Masterplanin, Edguyn, Avantasian, Annihilatorin, ja Lordin levyjä.
Aadolf Juhana

Aadolf Juhana, David Klöker Ehrenstrahlin maalaama muotokuva.
Aadolf Juhana, Pfalz-Zweibrückenin kreivi, Stegeborgin herttua (ruots. Adolf Johan; 11. lokakuuta 1629 Stegeborg – 14. lokakuuta 1689 Stegeborg) oli Reinin pfalzkreivi ja Ruotsin prinssi. Hän oli Ruotsin kuningas Kaarle X Kustaan nuorempi veli. Aadolf Juhana oli Ruotsin sotamarsalkka, sotapäällikkö Pohjan sodassa vuosina 1655–1659 ja myöhemmin valtakunnanmarski.
Elämä

Aadolf Juhanan isä oli Pfalz-Zweibrückenin herttua Juhana Kasimir ja äiti Ruotsin prinsessa Katariina Vaasa, kuningas Kaarle IX:n tytär. Menetettyään äitinsä yhdenksänvuotiaana Aadolf Juhana vietti lapsuutensa Ruotsin hovissa serkkunsa kuningatar Kristiinan hallitessa. Kruununperijän veljenä Aadolf Juhana nimitettiin kesäkuussa 1651 vain 21-vuotiaana Länsi-Götanmaan, Taalainmaan ja Värmlannin kenraalikuvernööriksi kuolleen Lennart Torstenssonin seuraajana. Vuonna 1653 Aadolf Juhana sai sotamarsalkan arvon. Seuraavana vuonna hänen veljensä Kaarle X Kustaa nousi valtaistuimelle Kristiinan luovuttua kruunusta.
Aadolf Juhana toimi komentajana vuonna 1655 puhjenneessa sodassa Puolaa vastaan. Tammikuussa 1656 Kaarle X nimitti hänet Puolassa ja Preussissa taistelevan ruotsalaisen armeijan generalissimukseksi. Kuningas jätti sotaretken joksikin aikaa kokonaan veljensä johdettavaksi, tosin tämä tukeutui vahvasti sotamarsalkka Carl Gustaf Wrangelin apuun. Aadolf Juhana ja Wrangel löivät puolalaiset Gnesenin taistelussa huhtikuussa 1656, minkä lisäksi Aadolf Juhana osallistui myös Varsovan taisteluun heinäkuussa 1656. Keväällä 1657 Kaarle X siirtyi johtamaan sotatoimia Tanskaa vastaan jättäen Aadolf Juhanan kokonaan vastuuseen Puolan-armeijasta ja ruotsalaisten miehittämän Länsi-Preussin hallinnosta. Aadolf Juhana johti menestyksekästä puolustustaistelua ja onnistui keväällä 1659 etenemäänkin, mutta tappiot olivat suuret eikä vihollista saatu houkuteltua ratkaisevaan yhteenottoon. Tyytymätön Kaarle X vapautti lopulta veljensä komentajuudesta. Aadolf Juhana palasi elokuussa 1659 Ruotsiin ja jätti komennon sotamarsalkkaluutnantti Lorens von der Lindelle.
Vuonna 1660 kuollut Kaarle X määräsi testamentissaan Aadolf Juhanan valtakunnanmarskiksi sekä alaikäisen Kaarle XI:n holhoojahallituksen jäseneksi. Jos kuningataräiti Hedvig Eleonoora kuolisi tai menisi uudelleen naimisiin ennen Kaarle XI:n täysi-ikäisyyttä, Aadolf Juhanasta piti testamentin mukaan tulla holhoojahallituksen johtaja. Ruotsin valtaneuvosto ja valtiopäivät päättivät kuitenkin poiketa testamentista ja jättää Aadolf Juhanan holhoojahallituksen ulkopuolelle tämän vastalauseista piittaamatta. Hän yritti turhaan saada päätöksen kumottua vuoden 1664 valtiopäivillä. Jouduttuaan syrjään päätöksenteosta ja hovista Aadolf Juhana asui vuoroin Saksassa, vuoroin Stegeborgissa Ruotsissa. Hän joutui useisiin riitoihin ja oikeusjuttuihin sukunsa kanssa. Hän vastusti muun muassa suuren reduktion ulottamista omiin läänityksiinsä.
Aadolf Juhanan ensimmäinen puoliso oli vuosina 1649–1653 Elsa Beata Persdotter Brahe, valtiomies Pietari Brahen tytär. Tämän kuoltua Aadolf Juhana nai vuonna 1661 Elsa Elisabet Brahen, kansleri Erik Axelsson Oxenstiernan lesken. Aadolf Juhanalla oli kahdeksan lasta, joista aikuisiksi eli neljä: Katariina, Elisabet, Aadolf Juhana ja Kustaa (Gustav Samuel Leopold). Vuonna 1688 lapset pakenivat hovin turviin riitauduttuaan pahasti isänsä kanssa.
Aiheesta muualla

Kuvia tai muita tiedostoja aiheesta Aadolf Juhana Wikimedia Commonsissa
353

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Syntyneitä

Constantius II:n toinen vaimo Eusebia Augusta.
Kuolleita

Flavius Magnus Magnentius
Árta

| Árta Ártan kunta Άρτα Δήμος Αρταίων |
| --- | --- |
 Ártan Kilkíksen aukio (Plateía Kilkís).
 Kunnan sijainti
 Árta
 Koordinaatit: 39°09′30″N, 20°59′14″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Árta
Hallinto:  
 – Asutustyyppi:  kunta, kaupunki
 – Kallikrates-koodi:  1901
Pinta-ala:  
 – Kokonaispinta-ala:  436,8 km²
Väkiluku (2011):  43 166
 – Kunnallis­yksikkö:  27 330
 – Kaupunki­yhdys­kunta:  24 427
 – Kaupunki:  21 895
 – Väestötiheys:  98,82 as./km²
Aikavyöhyke:  UTC+2
 – Kesäaika:  UTC+3
Postinumero:  471 00
Suuntanumero(t):  26810
Rekisterikilpi:  ΑΤ
 
 www.arta.gr 
Infobox OKVirheellinen NIMI-arvo: 
Árta (kreik. Άρτα) on Kreikan kaupunki ja samanniminen kunta (Δήμος Αρταίων, Dímos Artaíon), joka sijaitsee Ártan alueyksikössä Epeiroksen alueella. Kaupunki on alueyksikkönsä hallinnollinen keskus. Koko kunnan pinta-ala on 436,8 neliökilometriä ja väkiluku 43 166. Varsinaisen Ártan kaupungin väkiluku on 21 895 (vuonna 2011).
Maantiede

Ártan kaupunki sijaitsee Árachthos-joen itärannalla Amvrakikóslahden eli Ártanlahden pohjoispuolella, noin 370 kilometriä luoteeseen Ateenasta ja noin 444 kilometriä lounaaseen Thessalonikista. Prévezan kaupunki sijaitsee noin 30 kilometriä Ártasta lounaaseen, Ioánnina noin 58 kilometriä pohjoiseen ja Agrínio noin 70 kilometriä eteläkaakkoon. Ártan kunta käsittää Amvrakikóslahden rannalle ulottuvan alueen Epeiroksen eteläosasta. Kaupungin koillispuolella Árachthos-joessa sijaitsee Pournárin tekojärvi.
Historia > Antiikki

Antiikin aikana nykyisen Ártan kaupungin paikalla sijaitsi Ambrakian kaupunki ja kaupunkivaltio (polis). Se oli alun perin Korintin siirtokunta. Ambrakiasta tuli Epeiroksen merkittävin kaupunki, ja se kukoisti erityisesti 400–200-luvuilla eaa. Kaupunki osallistui persialaissotiin kreikkalaisten puolella ja peloponnesolaissotaan entisen emäkaupunkinsa Korintin sekä Spartan puolella. Myöhemmin Ambrakia oli Epeiroksen kuninkaan Pyrrhoksen pääkaupunki, mikä se oli sen suurinta kukoistuskautta. Kaupunki taantui roomalaisella kaudella 100-luvulta eaa. alkaen ja jäi asumattomaksi Nikopoliin perustamisen jälkeen vuonna 31 eaa., sillä asukkaat siirrettiin uuteen kaupunkiin.
Antiikin aikaisesta kaupungista on säilynyt suhteellisen vähän jäänteitä. Niihin lukeutuvat muun muassa Apollon Pythios Soterille omistetun temppelin sekä pienen teatterin rauniot.
Historia > Nykyinen kaupunki

Ambrakian paikka oli lähes asumattomana noin tuhannen vuoden ajan. Nykyinen Ártan kaupunki kehittyi paikalle bysanttilaisella kaudella noin 1000-luvulla. Kaupungin nykyinen nimi on todennäköisesti peräisin Árachthos-joen nimestä.
Vuonna 1204 Ártasta tuli Epeiroksen despotaatin pääkaupunki. 1300-luvulla kaupunki oli Akarnanian alueen merkittävin, ja siksi se tunnettiin myös nimellä Akarnania sekä nimellä Arechthea Acarnana.
Nykyinen Ártan kaupunki on ympäristönsä hallinnollinen ja kaupallinen keskus. Kaupungin nähtävyyksiin kuuluvat muun muassa Árachthos-joen ylittävä, 1600-luvulla rakennettu Ártan silta, jonka pituus on 145 metriä, sekä bysanttilaisaikainen, 1200-luvulla rakennettu Ártan linna, joka oli käytössä myös osmanivallan aikana. 1200-luvulta ovat myös merkittävimmät vanhat kirkot Panagía Parigorítissan kirkko, kaupungin suojeluspyhälle omistettu Pyhän Theodoran (Agía Theodóra) kirkko, sekä Káto Panagián luostari. Ártan hiippakunnan piispanistuimena toimii Pyhän Demetrioksen (Ágios Dimítrios) katedraali. Museoihin kuuluvat muun muassa Ártan arkeologinen museo sekä kansanperinnemuseo.
Nykyinen Ártan kunta muodostui, kun Árta, Amvrakikós, Filothéi, Vlachérna ja Xirovoúni yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Árta Wikimedia Commonsissa
Δήμος Αρταίων. Ártan kunnan verkkosivut. (kreikaksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli 
Ártan linna.
Ártan silta.
Ártan kaupunkia ja Napoléon Zérvaksen patsas.
Bysanttilaisaikainen Panagía Parigorítissan kirkko.
Zormpáksen (Zorbáksen) talo, esimerkki osmaniajan arkkitehtuurista.
Ártan kansanperinnemuseo.
Zhang Weili

| Zhang Weili 张伟丽 |
| --- | --- |

Henkilötiedot
Syntynyt: 13. elokuuta 1989 (ikä 35) Handan
Kansalaisuus:   Kiina
Vapaaottelija
Lempinimi:  Magnum
Aktiivisena:  2013–
Pituus:  163 cm
Paino:  52 kg
Kätisyys:  oikea
Taistelutyyli:  Sanda, brasilialainen jujutsu
Seura:  Black Tiger Fight Club Fight Ready (2021–)
Tilastot
Ottelut:  25
Voitot:  22
– tyrmäyksellä:  11
– luovutuksella:  7
– päätöksellä:  4
Tappiot:  3
– tyrmäyksellä:  1
– päätöksellä:  2
Zhang Weili (kiin. 张伟丽, Zhāng Wěilì, s. 13. elokuuta 1989 Handan) on kiinalainen korsisarjan vapaaottelija ja entinen sanda-ottelija. Hän on entinen UFC:n korsisarjan mestari. Weili on myös entinen Kunlun Fightin korsisarjan mestari.
Alkuvuodet

Weili syntyi Handanissa, jossa hän aloitti kamppailulajien harjoittamisen aluksi Shaolin Kungfulla kungfuelokuvien innoittamana. Pian 12-vuotiaana Weili ryhtyi harjoittamaan sandaa ja shuaijiao painia. Weili kilpaili Sandassa samalla kun hän työskenteli Pekingissä useissa eri ammateissa kassatyöntekijänä supermarketissa, lastentarhan opettajana ja hotellin vastaanotonvirkailijana. Sittemmin työskennellessään kunto-ohjaajana hän kiinnostui harjoittelemaan brasilialaista jujutsua ja sitä kautta myös vapaaottelua.
Vapaaottelu

Weili otteli ensimmäisen ammattilaisottelunsa 9. marraskuuta 2013 Meng Bota vastaan China MMA Leaguessa. Hän hävisi ottelun tuomariäänin. Weili otteli sen jälkeen kaksi ottelua Chinese Kung Fu Championshipsissä. Hän voitti ensin huhtikuussa Shuxia Wu'n käsilukolla ensimmäisessä erässä ja lokakuussa Mei Huangin takakuristuksella 40 sekunnissa.
Vapaaottelu > Kunlun Fight (2015–2017)

Weili siirtyi kolmen ottelun jälkeen Kunlun Fight organisaatioon. Hän kohtasi ensimmäisessä ottelussaan Samantha Jean-Francoisin joulukuussa 2015. Weili voitti ottelun teknisellä tyrmäyksellä ensimmäisessä erässä.
Weili otteli 2016 kuudesti, joista ensimmäinen oli helmikuussa Svetlana Gotsykia vastaan. Hän voitti ottelun teknisellä tyrmäyksellä toisessa erässä. Toukokuussa Weili voitti Alice Ardeleanin takakuristuksella toisen erän lopussa. Heinäkuussa hän voitti puolestaan Liliya Kazakin tyrmäyksellä toisen erän lopussa potkaistuaan vastustajaansa päähän. Elokuussa Weili otteli Emi Fujinoa vastaan Japanissa, jonka hän voitti lääkärin keskeytyksellä toisessa erässä. Syyskuussa Weili voitti puolestaan Maira Mazarin takakuristuksella ensimmäisen erän lopussa. Joulukuussa hän otteli vielä Karla Beniteziä vastaan, jonka Weili voitti tyrmäyksellä lyönnein ensimmäisessä erässä.
Weili otteli vuonna 2017 toistamiseen useaan kertaan vuoden sisällä. Aluksi hän kohtasi tammikuussa Veronica Grennon, jonka Weili voitti teknisellä tyrmäyksellä ensimmäisen erän alussa. Kuukautta myöhemmin helmikuussa hän kohtasi Nayara Hemilyn, jonka Weili voitti giljotiinikuristuksella 41 sekunnissa.
Vapaaottelu > Kunlun Fight (2015–2017) > Kaksi korsisarjan mestaruutta (2017)

Yhdeksän ottelun voittoputken jälkeen Weili sai tilaisuuden otella Kunlun Fightin korsisarjan mestaruudesta. Ottelu käytiin 25. toukokuuta 2017 Kunlun Fight MMA 11 -tapahtumassa. Weili voitti mestaruuden Simone Silvaa vastaan teknisellä tyrmäyksellä ensimmäisessä erässä.
Weili puolusti ensimmäisen kerran mestaruuttaan Aline Sattelmayeria vastaan 1. kesäkuuta 2017. Ottelu käytiin Kunlun Fight MMA 12 -tapahtumassa, jossa hän voitti kamppailun tuomariäänin.
Kunlun Fight teki yhteistyötä korealaisen vapaaotteluorganisaation TOP FC:n kanssa, jonka myötä Weili pääsi ottelemaan Ye-dam Seota vastaan vapaana olleesta korsisarjan mestaruudesta. Ottelu käytiin 22. heinäkuuta 2017, jolloin Weili voitti kamppailun teknisellä tyrmäyksellä kyynärpäälyönnein toisen erän alussa.
Weili puolusti seuraavaksi toisen kerran Kunlun Fightin mestaruuttaan Marilia Santosia vastaan. Ottelu käytiin Kunlun Fight MMA 14 -tapahtumassa 28. elokuuta 2017. Hän voitti ottelun teknisellä tyrmäyksellä kyynärpäälyönnein toisessa erässä.
Weili otteli Bianca Sattelmayeria vastaan, joka painoi ottelua edeltävässä punnituksessa yli sallitun painorajan. Ottelu käytiin epävirallisessa painoluokassa lokakuussa 2017, jonka Weili voitti käsilukolla ensimmäisessä erässä.
Vapaaottelu > UFC (2018–)

Weili otteli ensikerran UFC:ssä elokuussa 2018 entistä KOTC:n korsisarjan mestaria Danielle Tayloria vastaan. Ottelu käytiin UFC 227 -tapahtumassa, jossa Weili voitti tuomariäänin (29–28, 29–28, 29–28). Marraskuussa hän otteli toisen ottelunsa Kiinassa UFC Fight Night: Blaydes vs. Ngannou 2 -tapahtumassa. Weili kohtasi entisen WSOF:n korsisarjan mestarin Jessica Aguilarin, jonka hän voitti käsilukolla ensimmäisessä erässä.
Maaliskuussa 2019 Weili kohtasi korsisarjan viiden parhaanjoukkoon sijoitetun Tecia Torresin. Ottelu käytiin UFC 235 -tapahtumassa, jossa hän voitti ottelun tuomariäänin (29–28, 30–27, 30–27).
Vapaaottelu > UFC (2018–) > Korsisarjan mestaruus (2019–2021)

Weili sai kolmen voitetun ottelun jälkeen otella UFC:n korsisarjan mestaruudesta. Hän oli voittanut urallaan jo 19 ottelua peräkkäin. Weili kohtasi mestaruusottelussa Jéssica Andraden, joka puolusti mestaruuttaan ensimmäistä kertaa. Ottelu käytiin Kiinassa, UFC Fight Night: Andrade vs. Zhang -tapahtumassa, jossa Weili voitti mestaruuden teknisellä tyrmäyksellä 42 sekunnissa. Hänet palkittiin voitosta illan suoritus bonuksella, samalla kun Weilistä tuli historian ensimmäinen UFC-mestari.
Weili puolusti ensimmäisen kerran mestaruuttaan 7. maaliskuuta 2020 entistä korsisarjan mestaria Joanna Jędrzejczykiä vastaan. Ottelu käytiin UFC 248 -tapahtumassa, jossa Weili voitti kamppailun hajaäänin (48–47, 47–48, 48–47). Heidän välinen ottelu palkittiin myös illan kamppailu bonuksella.
Saavutukset > Vapaaottelu

Korsisarjan mestaruus (kerran, puolustanut kahdesti)
Korsisarjan mestaruus (kerran)
Korsisarjan mestaruus (kerran, puolustanut kerran)
Illan suoritus (kerran, vs. Jéssica Andrade)
Illan kamppailu (kerran, vs. Joanna Jędrzejczyk)
Ensimmäinen kiinalainen mestari
Muualla

Weili on pelattavana hahmona vapaaottelupeleissä EA Sports UFC 4 (2020).
AARP

AARP (American Association of Retired Persons) on yhdysvaltalainen eläkeläisten etujärjestö.
Sen perusti opettaja Ethel Percy Andrus. Andrus erosi työstään rehtorina 62 vuoden ikäisenä jäädäkseen kotiin hoitamaan iäkästä äitiään. Hän perusti National Retired Teachers Associationin (NRTA) vuonna 1947 ja AARP:n vuonna 1958.
AARP julkaisee kahta jäsenlehteä Magazine ja Bulletin, jotka ovat 22,9 miljoonan ja 22,5 miljoonan levikillään Yhdysvaltain suurimmat lehdet.
Järjestö vaihtoi nimensä virallisesti lyhenteeseen AARP vuonna 1998. Vaikka nimi viittasi eläkeläisiin, sen 32,4 miljoonasta jäsenestä vielä kolmannes oli töissä.
AATK

AATK voi tarkoittaa seuraavia:
AATK, Aku Ankan taskukirja
AATK-geeni, LMTK1-entsyymiä (Seriini/treoniini-proteiinikinaasia) koodaava geeni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AATK”, voi hakea sivunnimihaulla, laajalla sivunnimihaulla tai tekstihaulla.
Zooropa

| Zooropa U2 |
| --- | --- | --- |

Studioalbumin tiedot
 Äänitetty : helmikuu – toukokuu 1993, Dublin, Irlanti Äänitysstudiot The Factory  Windmill Lane  Westland
 Julkaistu: 5. heinäkuuta 1993
 Formaatti: CD, LP, C-kasetti
 Tuottaja(t): Mark ”Flood” Ellis, Brian Eno ja The Edge
 Tyylilaji: Vaihtoehtorock
 Kesto: 51.15
 Levy-yhtiö: Island Records
Muut kannet

U2:n muut julkaisut
| Achtung Baby 1991 | Zooropa 1993 | Pop 1997 |
Singlet albumilta Zooropa
 ”Numb” Julkaistu: kesäkuu 1993  ”Lemon” Julkaistu: syyskuuta 1993  ”Stay (Faraway, So Close!)” Julkaistu: 22. marraskuuta 1993
Zooropa on irlantilaisen rock-yhtyeen U2:n kahdeksas studioalbumi. Sen ovat tuottaneet Mark ”Flood” Ellis, Brian Eno ja yhtyeen kitaristi The Edge, ja se julkaistiin 5. heinäkuuta 1993. Albumi sai inspiraationsa yhtyeen Zoo TV Tour -kiertueen kokemuksista. Musiikillisesti vaihtoehtorockiksi luokiteltu Zooropa jatkoi edeltäjänsä, vuoden 1991 Achtung Babyn, aloittamalla kokeellisella linjalla. Albumilla on mukana vahvoja vaikutteita elektronisesta tanssimusiikista ja efekteistä. Sitä pidetään yhtenä U2:n musiikillisesti luovimmista albumeista.
U2 aloitti Zooropan kappalemateriaalin kirjoittamisen ja levyttämisen Dublinissa vuoden 1993 helmikuussa. Alun perin Zooropa oli tarkoitus julkaista EP:nä markkinoimaan Zoo TV Tour -kiertueen Euroopan stadionkonsertteja. Yhtye kuitenkin päätyi levyttämään täysimittaisen albumin, ja Zooropan kaikki kymmenen kappaletta äänitettiin kuudessa viikossa. Zooropa on U2:n uran nopeimmin levytetty studioalbumi.
Zooropan vastaanotto kriitikoiden ja yleisön keskuudessa oli pääosin positiivinen. Albumi myi Achtung Babya heikommasta singlekappaleiden menestyksestä huolimatta kansainvälisesti hyvin ja nousi listaykköseksi useissa maissa, mukaan lukien Britannian albumilistalla ja Yhdysvaltojen Billboard 200 -listalla. Vuonna 1994 se palkittiin parhaan alternative rock -albumin Grammy-palkinnolla. Albumin kaupallisesta menestymisestä ja arvosteluissa kerätystä suosiosta huolimatta yhtye on itse suhtautunut albumiin ristiriitaisesti.
Albumilta julkaistiin kolme singleä: ”Numb”, ”Lemon”, ja ”Stay (Faraway, So Close!)”.